
SAVIVALDYBĖS BIUDŽETINĖS ĮSTAIGOS ŠAKIŲ RAJONO SAVIVALDYBĖS VIEŠOSIOS BIBLIOTEKOS 2024 METŲ VEIKLOS ATASKAITA

VADOVO ŽODIS

2024 metais Šakių rajono savivaldybės viešosios bibliotekoje ir jos padaliniuose buvo siekiama plėsti ir tobulinti teikiamas paslaugas, gerinti renginių kokybę, didinti jų žinomumą, tęsti tradicijas kasmet organizuojant Kalbos dienos, leidinio „Šakių kalendorius“ sutiktuvių, Tarptautinio poezijos pavasario, „Kaimynadienio“, Raidės A apdovanojimo ir kitus renginius. Siekta didesnio visuomenės įtraukimo į skaitymo skatinimo, pilietines akcijas. 
Sudarytos palankesnės lankytojų aptarnavimo, poilsio ir savišvietos sąlygos – įkurtos vaikų užimtumo ir poilsio erdvės Gelgaudiškio ir Plokščių bibliotekose. 
Bibliotekos direktorė 2024 m. išrinkta į Lietuvos savivaldybių viešųjų bibliotekų asociacijos Tarybą, tęsia veiklą Lietuvos bibliotekininkų draugijos (LBD) ir Kauno regiono bibliotekų tarybose. Direktorė palaikė ryšius su valstybės ir savivaldybės institucijomis bei įstaigomis, visuomeninėmis organizacijomis, atstovavo bibliotekai visais lygiais. 
2024 m. gruodžio – 2025 m. sausio mėn. atlikta lankytojų apklausa portale www.apklausa.lt
Į anketos klausimus atsakė 305 respondentai. Susumavus atsakymų rezultatus, lankytojų pasitenkinimo teikiamomis paslaugomis indeksas – 73 proc.

Teigiami pokyčiai per ataskaitinius metus:
· sėkminga Kidulių bibliotekos Atviros jaunimo erdvės veikla, Jaunimo forumo suorganizavimas;
· geri skaitymo skatinimo akcijos „Vasara su knyga“ rezultatai;
· sėkmingai suorganizuota lėšų rinkimo akcija sutelktinio finansavimo susimetam.lt platformoje 	iniciatyva – vyskupo signataro Justino Staugaičio atminties įprasminimas, įrengiant jo vardo išmanųjį suoliuką; 
· antrus metus iš eilės dalyvauta Tarptautinėje Vilniaus knygų mugėje, kur Bibliotekų erdvėje tris dienas pristatinėtos 3 Bibliotekos edukacinės programos: „Lakūnų Liorentų pėdomis“, „Kai gimtosios kalbos Tėvas pasisodina ant kelių“ ir „Sudargo knygnešių takais“;
· sėkmingai viešinamos projekto „Kudirka + Jablonskis. Atgimę hologramose“ hologramos;
· leidinio „Albino Bernoto kūrybos vaizdingų veiksmažodžių žodynas“ įvertinimas kraštotyros darbų konkurse;
· sėkmingai vykdoma leidybinė veikla;
· plečiamas ir tobulinamas teikiamų paslaugų vartotojams spektras. 

Apdovanojimai, įvertinimai per ataskaitinius metus:
	1. Lietuvos savivaldybių viešųjų bibliotekų  asociacijos konkursas.  Žvirgždaičių biblioteka 	nugalėtoja kategorijoje „Biblioteka – geriausias vaikų ir jaunimo draugas“.
 2. Lukšių seniūnijos apdovanojimas „Žmogus yra didis“ Lukšių bibliotekai.
	3. Skaitymo iššūkis. Lukšių padaliniui 2 vieta Lietuvoje.
 4. Skaitymo iššūkis. Gelgaudiškio padaliniui 3 vieta Lietuvoje. 
 5. Skaitymo iššūkis. Šakių VB 1 vieta Kauno regione.
 6. Šakių r. savivaldybės Jaunimo reikalų tarybos konkursas. Šakių VB – Jaunimo partneris. 
 7. Šakių r. savivaldybės Jaunimo reikalų tarybos konkursas. Kidulių AJE apdovanota 	kategorijoje „Jaunimo renginys“ už forumą „Dalinkis vasara“.
 8. Nacionalinis konkursas „Mano žodynas“. Šakių VB leidinys „Albino Bernoto kūrybos 	vaizdingų veiksmažodžių žodynas“ – 2 vieta suaugusiųjų grupėje.
 9. „Senjorų dienos internete“. Šakių VB pateko į aktyviausių bibliotekų dešimtuką.
10. „Sukurta Šakių krašte“ konkursas. Padėka už pabėgimo kambarį „Drakula“.
11. Elektronikos platintojų asociacijos (EPA) konkursas „Atsakingas skaitytojas“. Šakių VB 	– 1 vieta (9-ą kartą iš eilės) Lietuvoje, surinkus daugiau nei 20 000 tonų el. atliekų.
12. Laikraščio „Draugas“ nominacija „Biblioteka – reiškinys, ne tik knygos“.

Vykdydama strategines veiklos kryptis, viešoji biblioteka numato: 
· tirti skaitytojų poreikius ir požiūrį į bibliotekas, kad tai padėtų numatyti perspektyvą ir
pagrindines veiklos kryptis; 
· kurti ir vykdyti  įvairias neformalaus vaikų švietimo paslaugas;
· plėsti Kultūros paso edukacinių programų ir kitų mokamų edukacinių paslaugų kategorijos edukacijas.
· dalyvauti Europos Sąjungos, šalies, rajono skelbiamuose projektuose, įvairių fondų inicijuojamose programose, ieškant papildomų finansavimo šaltinių, įsigyjant naujų dokumentų, plečiant bibliotekos paslaugas ir veiklą; 
· populiarinti viešosios bibliotekos veiklas šiuolaikiškais moderniais informacijos sklaidos kanalais ir priemonėmis;
· aktyvinti modernių technologijų naudojimas bibliotekos veikloje;
· gerinti viešosios bibliotekos ir padalinių infrastruktūrą užtikrinant edukacinių, informacinių paslaugų plėtrą vaikams bei visiems informacijos ir kultūros vartotojams; 
· plėtoti krašto informacijos ir kraštotyros aktualizavimo paslaugas;
· spręsti Kudirkos Naumiesčio bibliotekos patalpų klausimą.

Numatomos grėsmės veiklos tobulinimui: 
· mažėjantis gyventojų skaičius;
· spartus gyventojų senėjimo ir negalios įgijimo procesas;
· augantis socialiai pažeidžiamų visuomenės narių skaičius;
· nepakankama bibliotekos padalinių materialinė bazė; 
· jaunų, išsilavinusių specialistų trūkumas dėl mažo kultūrinio sektoriaus darbuotojų atlygio; 
· riboti biudžetiniai asignavimai periodikos įsigijimui, ypač padaliniams. 

Informacija apie įstaigos vadovą
	Vardas, Pavardė
	Kristina Lebedžinskienė 

	Išsilavinimas 
	aukštasis universitetinis, Vytauto Didžiojo universitetas, Menotyros bakalauro kvalifikacinis laipsnis (1998).
Nuo 2023 m. rugsėjo mėn. – Kūrybinių industrijų magistro studijos Vytauto Didžiojo universitete.  

	Darbinė patirtis
	1999–2013 m. Lietuvos nacionalinio muziejaus skyriaus „Dr. Vinco Kudirkos muziejus“ muziejininkė ir vedėja (nuo 2002 m.). 
2012–2017 m. VšĮ „Vaikystės akademija“ steigėja ir direktorė. 
Vadovaujamo darbo patirtis 22 metai. 

	Įstaigai vadovauja
	Nuo 2018 m. vasario 1 d. (Šakių rajono savivaldybės mero 2018 m. sausio 31 d. potvarkis Nr. MP-6).
Nuo 2023 m. liepos 1 d. paskirta antrajai 5 metų kadencijai (Šakių rajono savivaldybės mero 2023 m. balandžio 25 d. potvarkis Nr. MP-48).

	
	







I SKYRIUS
ĮSTAIGOS TIKSLAI IR PAGRINDINĖS VEIKLOS KRYPTYS

Šakių rajono savivaldybės viešoji biblioteka (toliau – Biblioteka) yra Šakių rajono savivaldybės biudžetinė įstaiga, veikianti informacijos sklaidos, kultūros, mokslo ir švietimo srityje ir vykdanti bibliotekinę veiklą. 
Biblioteka kryptingai įgyvendino Šakių rajono savivaldybės 2018–2024 metų strateginio plėtros plano 3 prioritetą „Savitas, patrauklus ir ambicingas zanavykų kraštas“ ir prisidėjo prie Šakių rajono savivaldybės 2023–2025 metų strateginio veiklos plano programos „Kultūros ir turizmo plėtros programos Nr. 06“ tikslo 06.03. „Palankių sąlygų sudarymas kultūros ir turizmo paslaugų plėtrai ir paslaugų kokybės gerinimui“ įgyvendinimo. 
Bibliotekos veiklos tikslai: 
-   bibliotekos veikla prisidėti prie informacijos ir žinių visuomenės raidos, diegti demokratijos, intelektinės laisvės, teisės į informaciją ir kultūros atvirumo vertybes;
- užtikrinti veiksmingą ir efektyvų Bibliotekos viešųjų bei techninių paslaugų, procesų bei išteklių valdymą, formuoti konstruktyvius, tiksliais duomenimis ir informacija grįstus Bibliotekos, bendruomenės ir vietos valdžios santykius.
Įgyvendindama veiklos tikslus, Biblioteka veiklą vykdė šiomis kryptimis: 
· kokybiškas bibliotekinis ir informacinis vartotojų aprūpinimas; 
· teikiamų paslaugų įvairovės ir prieinamumo didinimas;
· gyventojų skaitmeninės kompetencijos ir kompiuterinio raštingumo ugdymas; 
· naujų darbo formų paieška vaikų ir jaunimo laisvalaikio užimtumui, skaitymo skatinimui;
· padalinių infrastruktūros gerinimas;
· saugus, nenutrūkstamas viešosios interneto prieigos funkcionalumo užtikrinimas, 
· darbas Lietuvos integralios bibliotekų informacijos sistemoje (LIBIS);
· Šakių krašto rašytinio paveldo kaupimas ir sklaida;
· projektinė veikla;
· knygnešystės, savanoriškos veiklos bibliotekose skatinimas.
			
II SKYRIUS
TIKSLŲ ĮGYVENDINIMAS

	Bendruomenės aptarnavimas. Šakių rajono savivaldybės viešųjų bibliotekų tinklą sudaro:  Šakių rajono savivaldybės viešoji (centrinė) biblioteka ir 17 struktūrinių teritorinių padalinių, iš jų 2 miesto padaliniai (Gelgaudiškio ir Kudirkos Naumiesčio). Bibliotekų tinklas 2024 m. nesikeitė. 
Šakių rajono savivaldybės viešųjų bibliotekų tinklą sudaro: Šakių rajono savivaldybės viešoji (centrinė) biblioteka ir 17 struktūrinių teritorinių padalinių, iš jų 2 miesto padaliniai (Gelgaudiškio ir Kudirkos Naumiesčio). Bibliotekų tinklas 2024 m. nesikeitė. Devyniose seniūnijose yra po 1 biblioteką ir keturiose – po 2 bibliotekas. Seniūnijų centruose veikia 13 padalinių (76,5 proc.), kaimo gyvenvietėse – 4 padaliniai: Paluobių, Voverių, Gerdžiūnų, Panovių. Atsižvelgiant į aptarnaujamo mikrorajono gyventojų, skaitytojų (bibliotekos vartotojų) skaičius, šie 4 padaliniai ir Žvirgždaičių padalinys (29,41 proc.) gyventojus aptarnauja ne visą darbo dieną.

1 lentelė. Bibliotekų išsidėstymas pagal seniūnijas. 
Vartotojų, lankytojų ir dokumentų išduoties rodikliai 2024 m.
	


Seniūnija
	

 Bibl. sk.
seniū-nijoje
	


Biblioteka
	Registruotų
vartotojų skaičius
	Apsilankymų skaičius
	Dokumentų išduotis 
(fiz. vnt.)

	
	
	
	Iš viso 2024 m.
	Pokytis (+, -)
lyginant su 2023 m.
	Iš viso 2024 m.
	Pokytis (+, -)
lyginant su 2023 m.
	Iš viso 2024 m.
	Pokytis (+, -)
lyginant su 2023 m.

	Barzdų
	1
	Barzdų
	100
	+4
	1398
	-231
	2226
	-394

	Gelgaudiškio
	1
	Gelgaudiškio
	980
	+110
	9506
	+1014
	14049
	-1271

	Griškabūdžio
	2
	Griškabūdžio
	238
	+6
	2650
	-830
	3494
	-69

	
	
	Paluobių
	59
	+10
	2360
	+390
	819
	-369

	Kidulių
	2
	Kidulių
	87
	-1
	2705
	+1015
	1316
	-129

	
	
	Voverių
	33
	+5
	505
	+10
	686
	+139

	Kriūkų
	2
	Kriūkų
	227
	+21
	3200
	+1990
	2659
	-193

	
	
	Gerdžiūnų
	91
	+10
	1342
	-36
	1095
	-212

	Kudirkos Naumiesčio
	2
	Kudirkos Naumiesčio
	584
	+153
	4884
	-557
	4637
	+80

	
	
	Panovių
	67
	+5
	730
	-101
	835
	-374

	Lekėčių
	1
	Lekėčių
	256
	+15
	3520
	+320
	2058
	-349

	Lukšių
	1
	Lukšių
	604
	+118
	4980
	-585
	4385
	-312

	Plokščių
	1
	Plokščių
	311
	+166
	2116
	-1365
	2067
	-87

	Sintautų
	1
	Sintautų
	153
	+35
	3283
	+386
	1936
	+84

	Slavikų
	1
	Slavikų
	72
	+11
	825
	-214
	1870
	+397

	Sudargo
	1
	Sudargo
	77
	+15
	1514
	+653
	705
	+279

	Šakių
	-
	
	
	
	
	
	
	

	Žvirgždaičių
	1
	Žvirgždaičių
	87
	+16
	1578
	+20
	725
	-332

	Iš viso padaliniuose
	17
	
	4026
	+699
	47096
	+1879
	45562
	-3112

	Šakių mieste 
	1
	Viešojoje bibliotekoje
	4216
	+6
	58506
	+37
	51400
	-5742

	Iš viso 
	18
	
	8242
	+705
	105602
	+1916
	96962
	-8854



Rajono bibliotekų paslaugomis naudojosi 32,69 proc. rajono gyventojų. Skaitytojų registracija šalyje yra vieninga ir vartotojas, registruotas bet kurioje Lietuvos viešojoje bibliotekoje, gali būti perregistruotas Šakių viešojoje bibliotekoje, nesuteikiant jam vartotojo statuso. Lietuvos integralios bibliotekų informacinės sistemos (LIBIS) registro duomenimis, rajono bibliotekose 2024 m. buvo registruoti 8242 vartotojai  (2023 m. – 7537), vartotojų skaičius didėjo 9,35 proc. Naujai registruoti vartotojai sudarė 7,5 proc. (619) visų vartotojų. Kiekvienos bibliotekos vartotojai ir jų pokytis pateikiamas 1 lentelėje.  23 proc. vartotojų, t. y. 1190 (2023 m. – 1618), sudarė vaikai iki 13 metų,  Palyginti su 2023 m., vaikų vartotojų sumažėjo 428, arba 26,45 proc. 
Viešosios bibliotekos vartotojai sudarė 51,15 proc. visų vartotojų (žr. 1 lentelė). 
Bibliotekų paslaugomis pasinaudojo 105602 lankytojai (2023 m. – 103 686). Apsilankymų skaičių didino: Kidulių bibliotekos Atviros jaunimo erdvės veiklos (+1015),  Kriūkų (+1990), Gelgaudiškio (+1014) bibliotekų paslaugos. Kiekvienos bibliotekos lankytojų skaičius pateikiamas 1 lentelėje. Vidutiniškai vienas lankytojas apsilankė 12,8 kartus (2023 m. – 13,8): Viešojoje bibliotekoje – 13,9, kaimo padaliniuose– 11,7. 
Vis didesnio dėmesio sulaukia Bibliotekos teikiamos paslaugos, nes augantys vartotojų ir lankytojų skaičiai rodo gyventojų pasitenkinimą ir kryptingą strateginio tikslo „Kokybiškų kultūros ir turizmo paslaugų plėtra ir jų prieinamumo didinimas“ įgyvendinimą.
LIBIS statistikos duomenimis, vartotojams buvo išduota 96962 fiz. vnt. leidinių (2023 m. – 105 816 fiz. vnt., 2022 m. – 100 752 fiz. vnt.), išduotis mažėjo 8,37 procentais (žr. 1 lentelę). Iš jų vaikams iki 13 metų išduota 14405 fiz. vnt. (2023 m. - 16216), jaunimui ir suaugusiems – 82557 fiz. vnt.  (2023 m. – 89600). 
Tarpbibliotekinis abonementas (TBA). Per TBA per metus parsiųsti 44 leidiniai (2023 m. – 64), kitų šalies bibliotekų vartotojams išsiųsti 68 leidiniai iš rajono bibliotekų fondo. 
Dokumentų išduoties ir/ar grąžinimo paslaugos. Viešosios bibliotekos knygų grąžinimo įrenginyje vartotojų buvo palikta 3920 leidinių (2023 m. – 3950). 
Vaikai ir jaunimas iš anksto užsisakę knygas, patogiausiu metu jas gali atsiimti prie Viešosios bibliotekos pastato įrengtame knygų atsiėmimo įrenginyje – Knygomate. Tokia paslaugos forma per ataskaitinius metus pasinaudota atsiimant 122 knygas (2023 m. – 53). 
„Knygos į namus“ – senyvo amžiaus ar negalią turintiems gyventojams teikiama knygnešystės paslauga, kuria per metus pasinaudojo 50 viešosios bibliotekos ir 142 padalinių vartotojai. 
Viešosios bibliotekos skaitytojų aptarnavimo skyriuje veikia aklųjų kilnojamoji bibliotekėlė, skirta regėjimo negalią turintiems vartotojams. Garsinius leidinius, knygas Brailio raštu skolina Lietuvos audiosensorinės bibliotekos Kauno filialas. Vartotojams yra skirtas skaitymo balsu įrenginys, Brailio rašto spausdintuvas ir kompiuteris su specialia programine įranga. 
ELVIS (Elektrinių Leidinių Valdymo Informacinė sistema) – nauja paslauga. Vartotojams, negalintiems skaityti įprasto dokumento, suteikta  gali naudotis Lietuvos audiosensorinės bibliotekos sukurta virtualia biblioteka, kurios  fonduose saugoma tūkstančiai pavadinimų populiarių įgarsintų knygų. Gelgaudiškio, Plokščių padaliniuose ir Šakių VB  2024 m. 11 vartotojų naudojosi šia virtualia biblioteka ir pasiskolino 25 leidinius.  Teikdama elektroninių leidinių paslaugą Biblioteka prisidėjo prie „Kultūros ir turizmo plėtros programos Nr. 06“ tikslo 06.03. „Palankių sąlygų sudarymas kultūros ir turizmo paslaugų plėtrai ir paslaugų kokybės gerinimui“ įgyvendinimo. 
Vartotojų aprūpinimas naujais leidiniais. 2024 m. rajono bibliotekų fonde buvo 167542 fiz. vnt. dokumentų (2023 m. – 164 720 , 2022 m. – 163 590 fiz. vnt.). Vienam rajono gyventojui vidutiniškai teko 6,6 dokumento (2023 m. – 6,4), vienam skaitytojui – 20 dokumentų. 
Per metus fondai papildyti 5399  naujais dokumentais (2023 m. – 4431) už 45720,82 Eur, iš jų 2835 fiz. vnt. (55,87 proc. visų leidinių) įsigyti už Kultūros ministerijos gautas lėšas – 33680 Eur. Leidyklos, fiziniai asmenys, organizacijos padovanojo 2704 knygas už 12040,82 Eur. 
Iš savivaldybės biudžeto skirta 7629,33 Eur periodiniams leidiniams įsigyti. Užsakyta 6 komplektai laikraščių ir 22 pavadinimai žurnalų. Iš spaudos, radijo ir televizijos rėmimo fondo gauti 31 pavadinimas periodinių leidinių. Vienas padalinys gavo 5-6 periodinius leidinius. 
Vidutinė 1 knygos kaina – 12, 0  Eur (2023 m. – 11,75).
Elektroninės paslaugos. Viešosios bibliotekos vartotojams įrengta 17 kompiuterizuotų darbo vietų, padaliniuose – 67, vienam padaliniui vidutiniškai tenka 4 kompiuteriai. 2020–2021 m. įgyvendinant nacionalinį projektą „Gyventojų skatinimas išmaniai naudotis internetu atnaujintoje infrastruktūroje“ buvo atnaujinta kompiuterinė technika. Bibliotekų viešosios interneto prieigos paslaugomis naudojosi 526 unikalūs vartotojai (2023 m. – 444). Lyginant su 2023 metais, interneto seansų skaičius išaugo 54,07 proc. ir siekė 27832 (2023 – 18064) (jų trukmė – 12169 val.), iš jų  14686 seansai atlikti bevieliu interneto (WiFi)  ryšiu (2023 m. – 7331), naudojimosi laikas – 6581 val. Vidutinis kompiuterių panaudojimo koeficientas – 6,86 proc. (2023 m. – 7,9, 2022 – 5, 2), viešojoje bibliotekoje – 13,59 proc., didžiausias Gelgaudiškio padalinyje – 18,09 proc.  
ibiblioteka.lt. Viešoji biblioteka dalyvauja LIBIS jungtinio elektroninio katalogo ibiblioteka.lt kūrime, teikiančiame gyventojams informaciją apie bibliotekų fonduose kaupiamus ir saugomus dokumentus, periodinės spaudos publikacijas. 2024 m. viešosios bibliotekos elektroniniame kataloge buvo 132 508  bibliografiniai įrašai, iš jų 2417 sukurti  nauji: 1584  knygų ir 833 analiziniai straipsnių įrašai iš rajono laikraščio „Draugas”. Visi parengti įrašai automatiškai išsaugoti LIBIS sistemoje.
Vartotojai naudojosi portalo www.ibiblioteka.lt paslauga:
• savarankiškai užsisakė 66 skaitytojo pažymėjimus (2023 m. – 47);
• išdavimo terminą pratęsė 14615 leidinių (2023 m. – 1277); 
• rezervavo 783 tuo metu skaitomus leidinius (2023 m – 722); 
• užsisakė 23 leidinius internetu (2023 m. – 228). 
Nemokama prieiga prie dviejų licencijuotų specializuotų duomenų bazių: 
• „EBSCO Publishing“ (viso teksto moksliniai straipsniai humanitarinių, socialinių mokslų, medicinos, sveikatos apsaugos ir kt. temomis) atlikta 68 paieškų (2023 m. – 234); 
• „Infolex“ (teisinė informacija) – 732 paieškos (2023 m. – 566).
Bibliotekų darbuotojams buvo pateikta 6512 informacinių užklausų. 
Bibliotekos interneto svetainėje www.sakiaivb.lt fiksuoti 3342 virtualūs apsilankymai. 
Kultūrinės ir edukacinės paslaugos. Renginiais paminėtos valstybinės šventės, šalies istorinės datos ir kalendorinės šventės,  rašytojų jubiliejai ir kitos svarbios rajono bendruomenei datos. 
Biblioteka įsijungė į respublikines akcijas ir iniciatyvas: Nacionalinė Lietuvos bibliotekų savaitė,  Šiaurės šalių bibliotekų savaitė, Saugaus interneto savaitė, Vyresnio amžiaus žmonių savaitė, pilietiškumo iniciatyva „Pergalės šviesa“.

2 lentelė. Renginiai skaičiais
	


Biblioteka
	

Renginiai
(iš viso)
	Iš jų
	

Renginių dalyvių skaičius

	
	
	
Literatūros parodos
	
Meno parodos
	
Virtualios parodos
	Tarpinsti-tucinio bendra-
darbiavimo renginiai
	
Kiti renginiai
	

	Viešoji biblioteka
	333
	145
	15
	1
	41
	131
	14005

	Padaliniai
	590
	217
	35
	-
	112
	226
	9327

	Iš viso 
	923
	362
	50
	1
	153
	357
	23332



Vaikams iki 13 metų buvo skirta 57  proc. visų renginių. Vienas padalinys per metus vidutiniškai suorganizavo 20  renginių ir 14 literatūrinių ir meno parodų.

3 lentelė. Mokymai, edukacijos
	Biblioteka
	Mokymai
	Mokymų dalyvių skaičius
	Edukacijos
	Edukacijų dalyvių skaičius

	Viešoji biblioteka
	77
	363
	76
	1057

	Padaliniai
	274
	810
	151
	2977

	Iš viso 
	351
	1173
	227
	4034



	Svarbūs, didžiausio lankytojų susidomėjimo sulaukę renginiai, parodos, edukacijos ir mokymai  pateikiami  4-7 lentelėse.
	
	4 lentelė. Viešosios bibliotekos renginiai
	Data
	Renginys

	Viešosios bibliotekos leidinių pristatymai

	01 06
	Šakių 2024 metų kalendoriaus sutiktuvės

	01–03 mėn.
	Leidinio „Šakių 2024 metų kalendorius“ 14 pristatymų:
Barzdų, Gelgaudiškio, Gerdžiūnų, Griškabūdžio, Kidulių, Kriūkų, Kudirkos Naumiesčio, Lekėčių, Liepalotų, Lukšių, Plokščių, Slavikų, Sudargo, Žvirgždaičių bendruomenėse 

	Renginiai, skirti lietuvių kalbai, rašytojų jubiliejams paminėti

	02 21
	Šventė „Kalba – žmogaus kultūros esmė“

	03 15
	Nacionalinis diktantas

	03 21
	Kūrybos ketvirtadienis, skirtas Albino Bernoto 90-mečiui

	05 11
	Kūrybos ketvirtadienis Poetinė santalka „Apie būtį... ir būti“

	05 22
	Tarptautinis poezijos pavasaris, skirtas Šakių 425-mečiui 

	06 06
	52-oji Kalbos diena, skirta Šakių 425-mečiui ir lietuviškos spaudos atgavimo 120-mečiui

	03 09
	Žiniakovė „Zanavykiškų žodžių mugė“

	09 06
	Tarptautinė raštingumo diena. Mažasis diktantas, skirtas Stasio Tamulaičio 115-mečiui

	Knygų pristatymai, susitikimai su knygų autoriais

	01 11
	Susitikimas su Lietuvos kariuomenės kariu, viršila, knygų autoriumi Ernestu Kuckailiu, 

	02 23
	Gido dienai skirtas susitikimas su Simonu Jurkevičiumi  

	03 01
	Susitikimas su Eva Tombak ir jos knygos „Popietės laikas“ pristatymas

	04 12
	Leidinio „Aš dainorius, aš dainorėlis: kunigo Vinco Dumčiaus užrašytų dainų rinktinės“ pristatymas

	04 26
	Susitikimas su rašytoja Gina Viliūne

	09 12
	Susitikimas su rašytoju Giedriumi Petkevičiumi 

	10 18
	Patricijos Tilvikaitės romano „Svetimkūniai“ sutiktuvės

	10 25
	Loretos Ogorodnikienės knygos „O aš tylėsius“ sutiktuvės

	11 22
	Leidinio „Žandikauliai – griaučių kaulinės sistemos dalis. Radiomorfometriniai tyrimai“ sutiktuvės

	11 29
	Susitikimas su prof. habil. mokslų dr. religijotyrininku Romualdu Dulskiu

	12 10
	Arvydo Juozaičio dramos „Kudirka – buvau atėjęs“ pristatymas ir susitikimas su autoriumi

	Renginiai, skirti atmintinoms datoms paminėti

	05 09
	Europos dienos šventė „mES 20“

	06 14
	Vilties ir gedulo diena Stalioriuose „Į tave mano žeme“ 

	07 03
	Kaimynadienis 2024 

	11 16
	Nusilenkimas Vincui Kudirkai prie paminklo Šakiuose

	Viešosios bibliotekos inicijuotos akcijos

	04–05
	Akcija „Laisvoji kūryba: iliustruok Šakių kalendorių“, skirta Šakių 425-mečiui

	04 –12
	Lėšų signatarui vyskupui J. Staugaičiui rinkimo akcija sutelktinio finansavimo platformoje 

	11 23–12 23
	Akcija „Sušildyk Ukrainos kojas“

	Tarpbibliotekiniai ir tarpinstituciniai  renginiai

	04 03
	ELVIS autobuso pristatymas

	02–12 mėn.
	Projekto „Kudirka+Jablonskis. Atgimę hologramose“ hologramų viešinimas 

	06–08 mėn.
	Skaitymo skatinimo akcijos  skaitymo iššūkio „Vasara su knyga“

	06 04
	Literatūrinis renginys „Atidengsiu Tau ŽODĮ it ŠIRDĮ“

	07 19
	Literatūrinis muzikinis vakaras Jono Jablonskio tėviškėje „Laiškai“ 

	11 26
	Žosmė „Tavo žemės vis dar šnekasi su tavimi“



5 lentelė. Meno parodos Šakių VB
	Mėnesis
	Paroda

	01–02 
	Gamtininko, mokslininko Rimvydo Juškaičio fotografijų 

	02
	Vilmos Gaidienės lėlių kolekcijos „Raganų puota“ 

	03 
	Rasos Uzialienės grafikos darbų „Juoda – balta ir kava“ 

	03 
	Menininko Algio Augustaičio tapybos darbų 

	04
	Ingridos Ryškutės siuvinėtų paveikslų 

	04–05
	Dianos Puidokienės kvilingo darbų „Mamai“

	05
	Socialiai pažeidžiamų vaikų fotografijų paroda „Pasaulis mano akimis“

	06
	Šakių rajono meno mokyklos Dailės krypties konkurso „Paukščių pasaulis“ laureatų darbų paroda

	07
	Indrės Siaurusevičiūtės tapybos darbų

	08  
	Jolitos Kuginienės tapybos darbų 

	09 
	Dariaus Pavalkio panemunės nuotraukų iš paukščio „Septyniolika kilometrų Nemunu...“

	10
	Tapytojos Angelės Šimoliūnienės trimačio vaizdo tapybos darbų „Praskleidus uždangą“

	11
	Žurnalistės Birutės Nenėnienės fotografijų

	12 
	Danutės Saukaitienės darbų iš šiaudų „Žolynų virsmas“

	12 
	Rajono moksleivių medžio darbų „Lesyklėlė paukščių sodui“ 



6 lentelė. Renginiai vaikams (svarbesni)
	Data
	Renginys

	04 05
	Tarptautinė vaikų knygos diena. Knygos „Lapė Salegna“ pristatymas. Pažintis su rašytoja Ina Lukauskaite ir jos knyga „Lapė Salegna“. 

	10 11
	Susitikimas su vaikų rašytoju Tomu Dirgėla, skirtas Vasaros skaitymo iššūkio akcijos  „Vasara su knyga“ dalyviams. 

	02 27
	Viešosios bibliotekos veiklos. Vaikų literatūros skyriaus teikiamų paslaugų ir organizuojamo neformalaus ugdymo veiklų pristatymas Šakių „Varpo“ mokykloje. 

	11 20
	Renkuosi bibliotekininko profesiją Šakių „Varpo“ mokyklos moksleivių pažintis su bibliotekininko specialybe. Įvyko du susitikimai. 

	01 12, 22
	Kūrybinė-pažintinė akcija „Neužmirštuolių takas“. Edukacija „Atminties ženklai“. 

	02 02
03 19,21
	Sensoriniai skaitymai. Skaitoma H.K. Anderseno pasaka „Princesė ant žirnio“. 

	03 04-09
	Pilietiškumo akcija „Širdelė Lietuvai“, skirta Lietuvos Nepriklausomybės atkūrimo dienai. 

	04 23
	Nacionalinė Lietuvos bibliotekų savaitė. 
Pažintinė edukacija „Mes Europos šeimoje“ Pažintis su Europos Sąjungos istorija, geografija, kultūra.

	05 18
	Tarptautinė vaiko diena.
Edukacijos „Spalvų terapija“. Renginys kartu su kitomis organizacijomis Šakių miesto skvere.

	10 18
	Edukacija „Liejimas epoksido derva“. Renginys Kardokų gamtos akademijoje. 

	10 29
	Socialinė-pilietinė veikla „Apleistų kapaviečių tvarkymas“
Grupė Šakių „Varpo“ mokyklos ir Lukšių Vinco Grybo gimnazijos moksleivių Šakių miesto kapinėse tvarkė poeto E. Steponaičio, knygnešio P. Kriaučiūno kapavietes. 

	11 14
	Šiaurės šalių literatūros savaitė „Laisvė Šiaurės šalyse“ Ran Flygenringa knygos „Ugnikalnis“ garsiniai skaitymai ir kūrybinės dirbtuvės 9-14 m. moksleiviams. 



7 lentelė. Renginiai padaliniuose (svarbesni)
	Data
	Renginys
	Organizatorius

	01 29
	Ties kiemo vartais. Renginio dalyvių prisiminimai apie Staliorių kaimo poetą Juozą Didžbalį
	Lukšių padalinys

	02 08
	Kidulių Atviros jaunimo erdvės atidarymas
	Kidulių padalinys 

	02 09
	Pokalbis „Asmens duomenų apsauga“
	Kidulių padalinys 

	03 11
	Literatūrinė – meninė kompozicija „Lietuva – brangiausias žodis“. Kompozicijos pristatymas Kovo 11-osios šventėje
	Paluobių padalinys

	03 15
	Nacionalinis diktantas. Rašybos įgūdžius pasitikrino 28 kiduliečiai
	Kidulių padalinys

	03 19
	Gražinos Didelytės paveikslų parodos „Sąskambiai: žodis ir linijos“ pristatymas. Dalyvavo menotyrininkė Rimantė Tamoliūnienė   
	Kidulių padalinys

	04 12
	Poezijos valanda. Susitikimas su kiduliete kūrėja Irena Rėčkute-Viliušiene
	Kidulių padalinys

	04 18
	Pokalbis „Mano biblioteka“
4 užsėmimai. Dalyvavo 100 Kauno Panemunės pradinės mokyklos mokinių
	Lukšių padalinys

	04 19
	Poezijos skaitymai – konkursas „Atminties legato Janinai Martišienei“ 
	Slavikų padalinys

	04 24
	Poezijos ir muzikos vakaras „Saulėlydžio gelmė naktis nušvinta“, skirtas poeto rašytojo, vertėjo, Albino Bernoto 90-sioms gimimo metinėms
	Griškabūdžio padalinys

	04 25
	Edukacija „Nėra  nieko, ko negalėtų įveikti draugystė“. Susitikimas su rašytoju, edukatoriumi Virgiu Šidlausku 
	Kriūkų padalinys

	05-18
	Literatūrinė – meninė kompozicija šeimos šventėje „Laikas laiške“
	Paluobių padalinys

	05 25
	Poezijos vakaras „Aš vėl žydėsiu ramune“, skirtas prisiminti poetę Teofilę Žemaitytę, minint 110 -ąsias jos gimimo metines
	Barzdų padalinys

	06 12
	Monikos Mačiulės tapybos darbų pristatymas
	Kidulių padalinys

	07 08
	Lietuvos jaunimo forumas „Dalinkis vasara“
	Kidulių padalinys

	08 24
	Keliautojų maršrutas „Katalikų kronikos didvyriai“. Paluobių parapijos klėtelė. 150 mototuristinio ralio keliautojų apsilankė Paluobių parapijos Klėtelėje, kurioje P. Račiūnas išleido pogrindžio leidinį „Aušra“
	Paluobių padalinys

	08 24
	Edukacija „Aš – kūrėjas. Mano pirmasis dienoraštis“ pravesta Šakių kultūros centro Lukšių padalinio kolektyvo kvietimu šventėje „Pirksiu molio puodynėlę“ Zyplių dvare   
	Lukšių padalinys

	09 06
	Poezijos rudenėlis, skirtas parko įkūrėjo, dr. Zigmo Naujokaičio 95-mečiui 
	Slavikų padalinys

	10 04
	Žiniakovė „Zanavykiškų žodžių mugė“
	Plokščių padalinys

	11 14
	Susitikimas su leidyklos ,,Eglė“ leidėju, žurnalistu Antanu Stanevičiumi
	Kudirkos Naumiesčio padalinys



8 lentelė. Vasaros dienos stovyklos
	Data
	Renginys

	07 01–
08 02

	Šakių viešojoje bibliotekoje Vasaros dienos stovykla „Įdomioji biblioteka“. 
8-12 m. vaikams 5 dienų.
3 pamainos, 33 vaikai, 2 gimnazistės  savanorės. 

	08 05 – 08 09
	Lukšių bibliotekoje
Literatūrinė – kūrybinė stovykla „Aš esu zanavykė“.
15 vaikų.

	07 01–05
	AJE jaunimo stovykla Kiduliuose. 10 vaikų 14-17 m.



9 lentelė. Skaitmeninių įgūdžių ugdymo ir kitos veiklos
	Paslauga
	Informacija

	Mokamos paslaugos
	2024 m. pabėgimo kambaryje „Drakula“ buvo įvykdyta 20 mokamų seansų už 920,00 Eur, lankėsi 138 asmenys.
Padovanoti 7 kuponai (nemokami seansai), juos panaudojus, pabėgimo kambaryje „Drakula“ apsilankė 42 lankytojai. 

	






Informacinių gebėjimų ugdymas
	Medijų informacinių kompetencijų tobulinimo (MIRKT) projektas vykdomas jau antrus metus. Projekto tikslas – ugdyti būtinąsias kompetencijas, padedančias kritiškai vertinti informaciją ir atrinkti patikimos informacijos šaltinius. 2024 m. tiksline mokymų, transliacijų, įvairių veiklų auditorija pasirinktos labiausiai pažeidžiamos socialinės grupės – vaikai ir vyresnio amžiaus žmonės. Šakių viešosios bibliotekos MIRKT projekto administratorės – I. Jonuškienė. R. Višinskaitė, J. Murauskienė, M. Mikutaitė. 
Iš viso surengti 57 mokymai: 31 Šakių bibliotekoje, 26 už bibliotekos ribų (gimnazijose, bibliotekos padaliniose, bendruomenėse).

	
	MIRKT „Cookie Truck“ furgoniukas. Panevėžio apskrities Gabrielės Petkevičaitės-Bitės viešoji biblioteka 2023 m. sukūrė naują ir žaismingą produktą furgonėlį „Cookie Truck“, skirtą šviesti MIRKT temomis. 
MIRKT interaktyvus furgonėlis „Cookie Truck“ gruodžio 2–6 d. aplankė Gelgaudiškio bibliotekos, Kudirkos Naumiesčio gimnazijos, Lukšių, Plokščių bibliotekų skaitytojus ir pakvietė pasisemti žinių ir linksmai praleisti laiką netradicinėje MIRKT edukacijoje-pamokoje. Dalyvavo 276 moksleiviai.

Konsultacijos gyventojams. Vykdant MIRKT projektinę ir tęsiant jau esamas medijų ir informacinio raštingumo veiklas, bibliotekoje teiktos konsultacijos tokiomis temomis: Microsoft Office paketas, naršymas internete, el. paslaugos, socialiniai tinklai, E. valdžios paslaugos, E. sveikata, E. bankininkystė ir pan.
2024 m. pradedantiesiems surengta 17 grupinių mokymų, kuriuose dalyvavo 132 gyventojai. 
Pažengusiems surengti  7 grupiniai mokymai, kuriuose dalyvavo 42 gyventojai.  Suteiktos 352 individualios konsultacijos.

	„Prisijungusi Lietuva: skaitmeninių įgūdžių tobulinimas“
	„Senjorų dienos internete“. Lapkričio 18–22 d. vyresnio amžiaus žmonės turėjo galimybę susipažinti su elektroninių paslaugų nauda. Transliacijas internetu Viešojoje bibliotekoje ir dešimtyje rajono bibliotekų stebėjo 122 žmonės. 
Akcijoje dalyvavo senjorai iš Šakių Trečiojo amžiaus universiteto, VšĮ „Namai visiems“, kurie sužinojo apie registracijos pas gydytoją, dokumentų pasirašymo internetu, e.policiją, ,,Regitra” paslaugas. 
Vyresnio amžiaus žmonių savaitės (10 01-04) metu surengti MIRKT mokymai tema „Patikima informacija internete“ vyko Šakių, Gelgaudiškio, Kidulių, Kudirkos Naumiesčio, Sintautų, Kidulių, Kriūkų gyventojams. 
Dalyvavo 76 vyresnio amžiaus asmenys. 



Kultūros paso (KP) edukacinės programos. Mokiniams siūlyta 2024 metų eigoje dalyvauti dešimtyje KP edukacinių programų, iš kurių penkios liko aktyvios iki pat metų pabaigos. Metų eigoje parengta ir patvirtinta edukacinė programa  „Laiko kapsulė“ (išvažiuojamoji ir teikiama vietoje), skirta 3-8 klasių mokiniams, trijų programų: „V. Kudirka, upė-gatvė ir kiti stebuklingi stebuklingo krašto reikalai“, „Piknikas Vytauto Tamulaičio vabalų kalnelyje“ ir „Kai gimtosios kalbos Tėvas pasisodina ant kelių...“ pratęstas vykdymo terminas.  

10 lentelė. Kultūros paso edukacinių programų panaudojimas
	Data
	Edukacinės programos pavadinimas
	Dalyvių skaičius
	Kaina
	Organizatorius

	04 03
	A. Tatarės pasakėčiomis po Lukšius
	22
	88,00
	Lukšių padalinys

	05 10
	Lakūnų Liorentų pėdomis
	30
	120,00
	Žvirgždaičių padalinys

	05 17
	Lakūnų Liorentų pėdomis
	30
	120,00
	Žvirgždaičių padalinys

	05 24
	Lakūnų Liorentų pėdomis
	10
	40,00
	Žvirgždaičių padalinys

	12 06
	Kai gimtosios kalbos Tėvas pasisodina ant kelių
	20
	100,00
	Griškabūdžio padalinys

	
	Iš viso:
	112
	468
	



Projektinės veiklos ir programos. 2024 m. parengtos  ir pateiktos 3 projektų paraiškos: „(Pa)tirk kultūrą!“ – LKT programai „Ugdymas kultūra“ jaunimo projektui įgyvendinti (finansavimas neskirtas); „Žodžio, garso ir skonio festivalis „Degustuok kultūrą“ – LKT programos „Tolygi raida“ Marijampolės apskrities prioritetui „Vietos kultūros paveldo ir identiteto stiprinimas“ (šiuo metu atliekamas vertinimas); „V. Kudirka ir vyriškumo koliažai“ – LKT programos „Tolygi raida“ Marijampolės apskrities prioritetui „Kūrybinių iniciatyvų skatinimas“ (atliekamas vertinimas).


11 lentelė. 2024 m. įgyvendinti projektai 
	Projekto pavadinimas
	Projekto vykdytojas
	Projekto trukmė
	Trumpas projekto apibūdinimas

	Į(si)suk!
	Kidulių padalinys
	07 mėn.
	Kidulių AJE jaunimo dienos stovyklos veiklų organizavimas. Savivaldybės projektų finansavimo programos lėšos – 1000,00 Eur.

	Įdomioji biblioteka
	Viešoji biblioteka
	07-08 mėn.
	Organizuotos vaikų dienos stovyklos veiklos. Savivaldybės projektų finansavimo programos lėšos – 2238,00 Eur.

	Jaunimo emocinės sveikatos stiprinimas
	Kidulių padalinys
	09-11 mėn.
	Kidulių AJE jaunimo 3 dienų mokymai. Savivaldybės projektų finansavimo programos lėšos – 500,00 Eur.



Leidybinė veikla. Per 2024 m. parengti ir išleisti 3 leidiniai. (žr. 12 lentelę)

12 lentelė. Leidybinė veikla 
	Leidinys
	Informacija

	
„Šakių 2025 metų kalendorius“
	Informacinis-kraštotyrinis leidinys atspindintis Šakių krašto istoriją, jos žmones ir saugantis jos atmintį. Knygos leidybą rėmė Šakių rajono savivaldybė

	
„Knygnešystė šiaurės Sūduvoje“
	Skirtas lietuviškos spaudos draudimo panaikinimo 120-mečiui. Leidinyje surinkta kraštotyrinė medžiaga ir aprašyta per 500 personalijų.

	„Albino Bernoto kūrybos vaizdingų veiksmažodžių žodynas“
	Pateikta 600 veiksmažodžių su citatomis iš A. Bernoto kūrybos.




Veiklų populiarinimas, bendradarbiavimas. Bibliotekos veikla, renginiai ir paslaugos 2024 m. buvo viešinami: 
• periodiniuose leidiniuose – 51: rajoniniame laikraštyje „Draugas“ – 49 straipsniai ir informacija apie renginius, profesiniame žurnale „Tarp knygų“ – 2 straipsniai;
• socialiuose tinkluose, interneto portaluose – 149 skelbimai, publikacijos skelbti: Kauno apskrities viešojoje bibliotekos tinklaraštyje – 3, regioninių naujienų portale „Sūduvos Gidas“ – 119, Šakių rajono Švietimo pagalbos tarnybos – 1, Šakių rajono Gelgaudiškio mokyklos – 1, Delfi – 1, etaplius – 1, Šakių rajono savivaldybės – 5, Lietuvių kalbos instituto – 1, „Ukmergės žinios“ – 1, Šakių turizmo ir verslo informacijos centro – 5, XXI amžiaus – 1, Kauno rajono savivaldybės viešosios bibliotekos – 1, Šakių „Varpo“ mokyklos – 1, Elektronikos platintojų asociacijos – 2, „Gimtasis žodis“– 1, „Mūsų žodis“ – 1, Kėdainių rajono savivaldybės –1, „Knygnešių žygiai“ – 3;
• Bibliotekos socialinių tinklų paskyrose: 
 Facebook – 2680 sekėjų, įrašų skaičius per metus – 226; peržiūrų skaičius per metus – 510354. 2024 m. sukurta Pabėgimo kambario „Drakula“ Facebook paskyra; 
Instagram – 110 sekėjų, 7 įrašai per metus, peržiūrų skaičius – 441;
Youtube – 68 sekėjai, nepateikta ataskaitiniais metais įrašų, esančių įrašų peržiūrų skaičius per metus – 1063.
Žmogiškųjų išteklių valdymas. Bibliotekoje 2024 metų pabaigoje dirbo 37 darbuotojai (nustatytas didžiausias leistinas pareigybių skaičius 38,25), iš jų 33 – bibliotekininkai, 2 kvalifikuoti specialistai ir 2 techniniai darbuotojai. 
Kvalifikacijos kėlimas. Kvalifikacijos kėlimo mokymų turinys nukreiptas bibliotekos specialistui reikalingų profesinių kompetencijų, bendrųjų bei medijų ir informacinio raštingumo ugdymui. 2024 m. Šakių viešosios bibliotekos ir padalinių darbuotojai kėlė kvalifikaciją dalyvaudami mokymuose, seminaruose, stebint transliacijas, konferencijas. Per 2024 m. platformoje www.kompetencijubiblioteka.lt 37 darbuotojai išklausė 557 mokymus bendrųjų ir vadybinių kompetencijų kategorijose. 2024 m. gegužės mėn. Šakių 32 bibliotekos ir padalinių darbuotojai dalyvavo Priešgaisrinės apsaugos ir gelbėjimo departamento prie Vidaus reikalų ministerijos mokymuose „Civilinė sauga“. Mokymus vedė Šakių rajono savivaldybės Administracijos patarėjas (parengties pareigūnas) Ričardas Stepaitis.
Biblioteka dalyvavo Ryšių reguliavimo tarnybos inicijuotame projekte „Skaitmeninis dešimtmetis: nė vienas nėra pamirštas“, kurio tikslas – senjorų skaitmeninės atskirties mažinimas. Projekto metu buvo išklausyti 7 mokymai – nuotolinės paskaitos.
Metų eigoje vyko 7 viešosios bibliotekos ir padalinių darbuotojų susirinkimai. Pasitarimų temos susijusios su darbine veikla, iššūkiais, naujovėmis, paslaugų modernizavimu, darbo drausme, planavimu, veiklų viešinimu, pasidalijimu patirtimi iš komandiruočių, mokymų ir pan. Susirinkimų metu aptartos vartotojų telkimo, informacijos, švietimo ir kultūros paslaugų teikimo rajono bibliotekose problemos, analizuoti sukauptos informacijos prieinamumo ir vartotojų poreikius atitinkančios prieigos užtikrintumo klausimai, diskutuota apie inovatyvumo, profesionalumo, atvirumo, partnerystės vertybių reikšmę darbe. 

III SKYRIUS
PAGRINDINIAI FINANSINIAI RODIKLIAI

Bibliotekos veiklai bei savarankiškoms funkcijoms vykdyti 2024 m. patvirtinta ir papildyta iš savivaldybės biudžeto (finansavimo šaltiniai 150.1 ir 150.2), programa 06.03.01.04 Kultūros plėtros programa, funkcija 08.02.01.01. Bibliotekos biudžeto metinė sąmata – 848100,00 eurų. 
Gauti asignavimai – 848100,00 eurai, iš jų: 
Darbo užmokesčiui pinigais – 756170,00 eurai, 
Socialinio draudimo įmokoms – 11190,52 euro,
Medikamentų ir medicininių paslaugų įsigijimo išlaidoms – 104,93 euro,
Ryšio paslaugų įsigijimo išlaidoms – 5513,40 euro,
Transporto išlaikymo ir transporto paslaugų įsigijimo išlaidoms – 3490,00 eurų,
Komandiruočių išlaidoms – 1194,84 euro,
Materialiojo ir nematerialiojo turto nuomos išlaidoms – 550,62 euro,
Materialiojo turto paprastojo remonto išlaidoms – 4157,76 euro,
Kvalifikacijos kėlimo išlaidoms – 750,00 eurų, 
Komunalinių paslaugų įsigijimo išlaidoms – 19531,95 euro,
Informacinių technologijų prekių ir paslaugų įsigijimo išlaidoms – 1512,15 euro,
Reprezentacinėms išlaidoms – 0,00 euro, 
Kitų prekių ir paslaugų įsigijimo išlaidoms – 37200,76 euro,
Darbdavių socialinei paramai pinigais – 3171,87 euro,
Kito ilgalaikio materialiojo turto įsigijimui – 3561,20 euro,
Bibliotekos veiklai:
- vaikų vasaros stovykloms „Įdomioji biblioteka“ organizuoti 2024 m. patvirtinta iš savivaldybės biudžeto (finansavimo šaltinis 150.1), programa 01.01.01.11. Vaikų vasaros stovyklų ir kitų neformaliojo vaikų švietimo finansavimo programa, funkcija 09.08.01.01. Centralizuotas finansavimas, sąmata – 2238,00 eurai,
- naujai įkurtai Kidulių padalinyje Atvirai jaunimo erdvei iš savivaldybės biudžeto finansuoti  (finansavimo šaltinis 150.1), Užtikrinti atvirojo darbo su jaunimu ir mobiliojo darbo su jaunimu teikiamų paslaugų įvairovę ir kokybę programa 01.05.02.01., funkcija 09.08.01.01. sąmata – 2000,00 eurų, iš kurių gauti asignavimai Transporto išlaikymo ir transporto paslaugų įsigijimo išlaidoms – 266,20 euro ir Kitų prekių ir paslaugų įsigijimo išlaidoms – 1733,80 euro,
- dviems  Kidulių padalinio atviros jaunimo erdvės projektams iš savivaldybės biudžeto finansuoti – 1800,00 eurų (finansavimo šaltinis 150.1), Skatinti ir palaikyti jaunimo iniciatyvas programa 01.05.01.01., valstybės funkcija 08.04.01.01. Nevyriausybinių organizacijų rėmimas, Įgyvendintų projektų sąmatos: Projekto „Į(si)suk!“ – 1000,00 eurų ir projekto „Jaunimo emocinės sveikatos stiprinimas“ – 500,00 eurų.  Už Kidulių padalinyje atidarytą  Atvirą jaunimo erdvę bei tapimą Jaunimo informavimo ir konsultavimo tašku Šakių rajono savivaldybės teritorijoje, papildomai Šakių rajono savivaldybės tarybos sprendimu skirta vienkartinė piniginė išmoka – 300,00 eurų.
2024 metams specialiosioms programoms vykdyti patvirtinta metinė programos sąmata su papildymais – 12002,00 eurų, kurie surenkami už bibliotekoje ir padaliniuose teikiamas mokamas paslaugas: elektroninių skaitytojų pažymėjimų įsigijimą, dokumentų spausdinimą, kopijavimą, patalpų nuomą, vaikų dienos stovyklas, edukacinių kūrybinių užsiėmimų organizavimą ir kt. 
Surinkta specialiųjų programų lėšų ir pervesta į biudžetą 12002,00 Eur, gauta ir panaudota asignavimų suma – 10106,60 euro, lėšų likutis 1895,40 euro.
2024 metams specialiosioms programoms vykdyti patvirtinta metinė programos sąmata pervestų 2023 metais į biudžetą ir nepanaudotų asignavimų likučiui – 3035,60 euro. Gauti asignavimai 3035,60 euro panaudoti Bibliotekos veiklai.
2024 metais Lietuvos Respublikos kultūros ministerija skyrė valstybės lėšų finansavimą (finansavimo šaltinis 1451) bibliotekos dokumentams (knygoms) įsigyti 33680,00 eurų. Ataskaitiniais metais dokumentams įsigyti buvo gauta ir panaudota 33680,00 eurų. 
2024 metais Biblioteka kitai projektinei veiklai vykdyti lėšų negavo.
Paramos likutis 2024 01 01  buvo 1830,47 euro. 
Per 2024 metus gauta paramos gyventojų pajamų mokesčio 1,2 proc. – 931,28 euro, iš fizinių asmenų – 41,99 euro, iš juridinių asmenų – 318,00 eurų, iš fizinių ir juridinių asmenų per aukojimo platformą www.susimetam.lt – 6800,00 eurų; 
Parama panaudota trečio išmaniojo suoliuko signatarui  pirkimui – 4798,99 euro; 
Banko paslaugoms už pervedimus apmokėti – 11,01 euro; 
Aukojimo platformos taikomiems piniginių lėšų įskaitymo ir administravimo mokesčiams apmokėti – 399,26 euro.
Ataskaitinių metų pabaigoje nepanaudota paramos suma – 4712,48 euro;
Biblioteka gavo paramą turtu:
knygomis iš Labdaros ir paramos fondo „Švieskime vaikus“ už 717,60 eurų, Lietuvos rašytojų sąjungos leidyklos už 1262,29 eurų, MB „Misteris Pinkmanas“ už 10,65 euro ir K.Mickevičiaus leidyklos „Briedis‘ – už 1499,46 euro. Iš viso paramos knygomis gauta už 3490,00 eurų. 
Gauta parama knygomis buvo panaudota bibliotekos reikmėms.

IV SKYRIUS
KITA PRIVALOMA INFORMACIJA, NURODYTA ĮSTAIGOS, ĮMONĖS VEIKLĄ REGLAMENTUOJANČIUOSE TEISĖS AKTUOSE IR ĮSTAIGOS, ĮMONĖS NUOSTATUOSE (ĮSTATUOSE)

Pagal Lietuvos Respublikos viešojo sektoriaus atskaitomybės įstatymą biblioteka pateikia statistines ataskaitas Lietuvos nacionalinei Martyno Mažvydo bibliotekai. Pagal Lietuvos Respublikos įstatymą savo leidybinės produkcijos privalomuosius egzempliorius pateikia Nacionalinei Martyno Mažvydo bibliotekai ir Kauno apskrities viešajai bibliotekai.

